Mergutrakio ežeras
54°17′41″š. pl. 23°11′21″r. ilg.﻿ / ﻿54.2947°š. pl. 23.1893°r. ilg.﻿ / 54.2947; 23.1893 Mergutrakio ežeras – ežeras pietvakarių Lietuvoje, Kalvarijos savivaldybėje, apie 3 km į pietvakarius nuo Sangrūdos. Ežero ilgis iš pietų į šiaurę – 0,28 km, plotis – iki 0,16 km. Altitudė 166,8 m. Pietinis krantas žemas, pelkėtas, kiti aukštesni. Aplinkui plyti kalvotos pievos su pavieniais medžiais. Ežerą iš pietų į šiaurę prateka Mergutrakės upelis (Vaiponės intakas). Šiauriau ežero yra buvęs Giluišių kaimas. Apie 2000 metus ežeras vandens lygis sukeltas ir ežero plotas padidėjo daugiau kaip dvigubai.